హుబ్బళ్లి
హుబ్బళ్ళి (గతంలో హుబ్లీ, కన్నడ: ಹುಬ್ಬಳ್ಳಿ) భారతదేశంలోని కర్ణాటక రాష్ట్రంలో ఉన్న ఒక ప్రధాన నగరం. హుబ్బళ్ళి మరియు ధార్వాడ్ జంట నగరాలను కలిపి ఉమ్మడిగా "హుబ్బళ్ళి-ధార్వాడ్"గా సూచిస్తారు, కర్ణాటకలో బెంగళూరు తరువాత ఇది రెండో-అతిపెద్ద పట్టణ ప్రాంతంగా గుర్తించబడుతుంది. ధార్వాడ్ పరిపాలక ప్రధాన కేంద్రంకాగా, దీనికి ఆగ్నేయ దిశగా సుమారు 20 కిలోమీటర్ల దూరంలో ఉన్న హుబ్బళ్ళి ఉత్తర కర్ణాటక యొక్క వాణిజ్య మరియు వ్యాపార కేంద్రంగా ఉంది. దీని పరిసర గ్రామీణ ప్రాంతాల్లో పత్తి మరియు వేరుశెనగ వంటి పంటలను విస్తారంగా పండిస్తున్నారు, ఈ రెండు రకాల పంటలకు హుబ్బళ్ళి ఒక ప్రధాన వాణిజ్య కేంద్రంగా ఉంది. నైరుతీ రైల్వే జోన్ మరియు హుబ్బళ్ళి రైల్వే డివిజన్‌ల ప్రధాన కేంద్రంగా ఉండటంతో భారతీయ రైల్వే వ్యవస్థలో కూడా ఇది ఒక ముఖ్యమైన నగరంగా గుర్తింపు పొందింది. సువర్ణ కర్ణాటక గా పిలిచిన ("గోల్డెన్ కర్ణాటక"కు కన్నడ అనువాదం) కర్ణాటక రాష్ట్ర అవతరణ స్వర్ణోత్సవ వేడుకల సందర్భంగా నవంబరు 1, 2006న ఆ రాష్ట్ర ప్రభుత్వం హుబ్లీ నగరానికి అధికారికంగా హుబ్బళ్ళి అనే పేరు పెట్టింది. కన్నడ భాషలో హుబ్బళ్ళి అనే పదం "పుష్పించే లత" అనే అర్థం కలిగివుంది.
2001 జనాభా లెక్కల ప్రకారం, జంట నగరాల జనాభా 786,00 వద్ద ఉంది, ఈ నగరాల్లో ప్రస్తుతం 1100,000 మంది నివసిస్తున్నట్లు అంచనాలు ఉన్నాయి. హుబ్బళ్ళి-ధార్వాడ్ యొక్క జనాభా 1981 మరియు 1991 మధ్యకాలంలో 22.99% అంటే, 527,108 నుంచి 648,298కి పెరిగింది, 1991 మరియు 2001 మధ్యకాలంలో ఈ సంఖ్య 21.2% పెరిగి 527,108 నుంచి 648,298కి చేరుకుంది. జనాభాపరంగా, హుబ్బళ్ళి-ధార్వాడ్ నగరం కర్ణాటకలో మూడో-అతిపెద్ద నగరంగా గుర్తింపు పొందింది, మొదటి రెండు స్థానాల్లో బెంగళూరు మరియు మైసూరు ఉన్నాయి. పురపాలక పరిధి 191 చదరపు కిలోమీటర్లు విస్తరించివుంది. బెంగళూరుకు వాయువ్య దిశగా 425 కి.మీ దూరంలో బెంగళూరు మరియు పూణే రహదారిపై హుబ్బళ్ళి-ధార్వాడ్ ఉంది. నగరం హుబ్లీ-ధార్వాడ్ మున్సిపల్ కార్పొరేషన్ చేత పాలించబడుతుంది, దీనికి ఎన్నికయిన మండలి ఉంది. ఇక్కడ కన్నడను ప్రధాన భాషగా చెప్పవచ్చు.
ఏడాది పొడవునా నగరం ఆహ్లాదకరమైన వాతావరణం కలిగివుంటుంది, ముఖ్యంగా ధార్వాడ్ ఆరోగ్యకరమైన వాతావరణానికి పెట్టింది పేరు.
హుబ్బళ్ళి యొక్క M.S.L. (సగటు సముద్ర మట్టం) 626.97 మీటర్లుకాగా, ధార్వాడ్ సముద్రమట్టానికి 696.97 మీటర్ల ఎత్తులో ఉంది. ఇక్కడ 838 మం వార్షిక సగటు వర్షపాతం నమోదవుతుంది.
'ఎలెయా పురవాడ హళ్లీ' లేదా 'పుర్బాళ్లీ'గా కూడా పిలిచే రాయర హుబ్లీని 
పాత హుబ్లీగా పరిగణిస్తారు, ఇక్కడ భవానీ శంకర ఆలయం మరియు జైన బస్తీ ఉన్నాయి.
విజయనగర రాజుల కింద, రాయర హుబ్లీ ఒక వాణిజ్య కేంద్రంగా వృద్ధి చెందింది,
పత్తి, సాల్ట్‌పీటర్ (పొటాషియం నైట్రేట్) మరియు ఇనుము వ్యాపారంలో ఇది ప్రసిద్ధిగాంచింది.
ఆదిల్‌షాహీల పరిధిలోకి వచ్చిన తరువాత, ఇక్కడ బ్రిటీష్‌వారు ఒక కర్మాగారాన్ని ఏర్పాటు చేశారు. 
శివాజీ 1673లో ఈ కర్మాగారాన్ని లూఠీ చేశాడు. మొఘల్ చక్రవర్తులు
దీనిని స్వాధీనపరుచుకొని, సావనూర్ నవాబ్‌కు అప్పగించారు, ఆయన ఇక్కడ కొత్తగా 
మజీద్‌పూరా అనే పేరుగల ప్రాంతాన్ని నిర్మించారు మరియు వ్యాపారి బసప్ప శెట్టి 
దుర్గాదాబాయిల్ చుట్టూ (కోట మైదానం) కొత్త హుబ్లీని నిర్మించాడు.
ఇక్కడి ప్రసిద్ధ మూరుసావీరా మఠం మరియు 
మఠ యంత్రాంగాలు దీని నిర్మాణం బసవేశ్వర శరణ కాలంలో ప్రారంభమైనట్లు చెబుతున్నాయి
1755-56లో హుబ్లీని సావనూర్ నవాబ్ నుంచి మరాఠీయులు స్వాధీనం చేసుకున్నాయి
. తరువాత హైదర్ దీనిని జయించాడు, అయితే దీనిని 1790లో తిరిగి మరాఠీయులు స్వాధీనం చేసుకున్నారు, పేష్వా హయాంలో పాత పట్టణం ఫడ్కే చేత పాలించబడింది, 
కొత్త పట్టణం సాంగ్లీ పాట్వార్ధన్ ఆధీనంలో ఉండేది.
బ్రిటీష్‌వారు పాత హుబ్లీ ని 1817లో స్వాధీనం చేసుకున్నారు, 47 ఇతర గ్రామాలతో కలిపి కొత్త పట్టణాన్ని 
1820లో సాంగ్లీ పాట్వర్థన్ సబ్సిడీకి బదులుగా బ్రిటీష్‌వారికి అప్పగించారు. హుబ్లీ ఒక సంపన్న 
చేనత వస్త్ర కేంద్రంగా ఉండేది, ఇక్కడ ఒక వస్త్ర పరిశ్రమ కూడా ఉంది.
1880లో ఇక్కడ రైల్వే వర్క్‌షాప్ ప్రారంభమవడంతో, ఈ పట్టణం ఒక పరిగణించదగిన పారిశ్రామిక కేంద్రంగా రూపాంతరం చెందింది.
పాత హుబ్లీలోని భవానీశంకర ఆలయం మరియు ఉన్కాల్‍‌లోని ఆకట్టుకునే చంద్రమౌళేశ్వర / చతుర్లింగ ఆలయం 
చాళుక్యుల కాలంలో నిర్మించబడ్డాయి. హుబ్లీకి దక్షిణంగా 15 కిలోమీటర్ల దూరంలో ఉన్న కుంద్గోల్‌ లో పెద్ద శంభు లింగ ఆలయం ఉంది, 
ఇది కూడా చాళుక్యుల కాలానికి చెందినదే.
కర్ణాటకలో బెంగళూరు తరువాత వేగంగా అభివృద్ధి చెందుతున్న పారిశ్రామిక కేంద్రంగా హుబ్బళ్ళి గుర్తింపు పొందింది, 1000కిపైగా చిన్న మరియు మధ్యతరహా పరిశ్రమలు ఇక్కడ ఇప్పటికే నిర్వహించబడుతున్నాయి, ఇవి ప్రధానంగా హుబ్బళ్ళిలోని గోకుల్ రోడ్డు & తరీహాల్ ప్రాంతాల్లో కనిపిస్తాయి. ఇక్కడ యంత్ర పరికరాల పరిశ్రమలు, ఎలక్ట్రికల్, ఉక్కు సామాగ్రి, ఆహార ఉత్పత్తులు, రబ్బరు మరియు తోలు పరిశ్రమలు మరియు చర్మశుద్ధి పరిశ్రమలు ఉన్నాయి. K.E.C, భోరుకా టెక్స్‌టైల్ మిల్, యూనివర్శల్ గ్రూప్ ఆఫ్ ఇండస్ట్రీస్, మైక్రోఫినిష్ గ్రూప్, N.G.E.F, K.M.F, BDK గ్రూప్ ఆఫ్ ఇండస్ట్రీస్ మరియు మురుదేశ్వర్ సెరామిక్స్ ఇక్కడ పారిశ్రామిక కార్యకలాపాలు సాగిస్తున్న సంస్థల్లో ప్రముఖమైనవి. వీటి ఏర్పాటు ఇక్కడ పారిశ్రామిక అభివృద్ధికి ఊతం ఇచ్చింది. మూడు నక్షత్రాల హోటళ్లు ఏర్పాటు చేయడంతో ఇక్కడ ఆతిథ్య పరిశ్రమ కూడా పురోగమన బాటలోకి వచ్చింది, ఇక్కడి మూడు నక్షత్రాల హోటళ్లలో మొదట నవీన్ హోటల్‌ను  & తరువాత హాన్స్ హోటల్‌ను  ఏర్పాటు చేశారు, రెస్టారెంట్ చైన్ బిజినెస్‌పరంగా, కామత్ గ్రూపు హుబ్బళ్ళి-ధార్వాడ్ ప్రాంతంలో ప్రముఖ రెస్టారెంట్ గ్రూపుగా గుర్తింపు పొందింది.
వివిధ పరిశ్రమలు, సంస్థలు మరియు వ్యాపార కేంద్రాల యొక్క సమగ్ర ఆర్థిక అభివృద్ధిని ప్రోత్సహించేందుకు "కర్ణాటక ఛాంబర్ ఆఫ్ కామర్స్ & ఇండస్ట్రీ" ఏర్పాటు చేయబడింది, హుబ్బళ్ళి ప్రాంత అభివృద్ధి మరియు సుసంపన్నతకు ఇది కృషి చేస్తోంది .హుబ్బళ్ళి-ధార్వాడ్ పారిశ్రామీకరణకు కారణమైన ప్రధాన అంశాల్లో ఒకటి ఏమిటంటే 
వ్యవసాయ ఉత్పత్తుల మార్కెట్ కమిటీని స్థాపించడం, రైతుల కోసం అవాంతరం లేని స్వేచ్ఛా విఫణిని అందజేయాలనే లక్ష్యంతో, వివిధ వ్యవసాయ సంబంధ సరుకులు & వస్తువుల నియంత్రిత & ఉత్తేజక ఉత్పత్తిని ఏర్పాటు చేయడానికి ఇది స్థాపించబడింది.
నగరంలో భారతీయ రైల్వేస్ కొత్త తరం డీజిల్ ఎలక్ట్రిక్ రైల్వే లోకోమోటివ్ షెడ్‌ను ఏర్పాటు చేయడం  ఈ ప్రాంతంలో పారిశ్రామిక అభివృద్ధికి ఊతం ఇచ్చిన మరో ప్రధాన అంశంగా చెప్పవచ్చు, భారతీయ రైల్వే చరిత్రలో ఇటువంటి షెడ్ ఏర్పాటు చేయడం ఇదే మొదటిసారి, ఈ ప్రాంతంలో డిప్లమా & ఇంజనీరింగ్ విద్యార్థులకు ఇది అనేక ఉద్యోగ అవకాశాలు కల్పించింది.
హుబ్బళ్ళి IT పార్కు - నగరం నడిబొడ్డున ఉంది, దీనిని కర్ణాటక ప్రభుత్వ IT డిపార్ట్‌మెంట్ అభివృద్ధి చేసింది, హుబ్బళ్ళి IT పార్కు నిర్వహణ మరియు మార్కెటింగ్‌కు KEONICS మోడల్ ఏజెన్సీగా పనిచేసింది.నగరంలో ప్రస్తుతం సాఫ్ట్‌‍వేర్ & సెమీ కండక్టర్ రంగంలో కార్యకలాపాలు సాగిస్తున్న ప్రముఖ సంస్థలుగా సంకల్ప్ సెమీకండక్టర్ మరియు ఆల్ఫా ఇన్ఫర్మేషన్ సిస్టమ్స్ ఇండియా ప్రైవేట్ లిమిటెడ్ గుర్తింపు పొందాయి. STPI-హుబ్బళ్ళి సాఫ్ట్‌వేర్ టెక్నాలజీ పార్క్స్ ఆఫ్ ఇండియా (భారత ప్రభుత్వ IT విభాగం పరిధిలో పనిచేస్తున్న సంస్థ) మే 2001 నుంచి నగరంలో కార్యకలాపాలు కొనసాగిస్తోంది, ఇది IT పార్కు 4వ అంతస్తులో ఉంది, ఈ సంస్థ IT/ITES పరిశ్రమకు డేటా కమ్యూనికేషన్, ఇండస్ట్రీ ప్రమోషన్ మరియు ఇన్‌కుబేషన్ సేవలు అందిస్తోంది.
కుంద్గోల్ ప్రసిద్ధ హిందూస్థానీ శాస్త్రీయ సంగీత గాయకులకు కోటగా ఉంది, ఈ పట్టణం హుబ్బళ్ళికి 20 కిలోమీటర్ల దూరంలో ఉంది. పంచాక్షరీ గవాయ్, పండిత్ పుట్టురాజ్ గవాయ్, పండిత్ సవాయ్ గంధర్వ, పండిత్ మల్లికార్జున్ మన్సూర్, పండిత్ బసవరాజ్ రాజ్‌గురు, పండిత్ కుమార్ గంధర్వ, గంగూబాయ్ హంగాల్, పండిత్ అర్జున్సా నకోడ్ మరియు పండిత్ భీమ్‌సేన్ జోషి ఈ ప్రాంతానికి చెందిన కొందరు ప్రసిద్ధ కళాకారులు, వీరు హిందూస్థానీ సంగీతానికి విశేష కృషి చేసిన వ్యక్తులుగా ప్రసిద్ధి చెందారు. పురాణ పురుషుల చేత ఆమోదించబడిన గురు-శిష్య పరంపర సంప్రదాయాన్ని కొనసాగించేందుకు ప్రభుత్వం సెంటర్ ఫర్ హిందూస్థానీ మ్యూజిక్ పేరుతో హిందూస్థానీ సంగీతం కోసం Rs 5-కోటల వ్యయంతో విశిష్ట విద్యా కేంద్రాన్ని ఏర్పాటు చేయనుంది -ఉన్కాల్ సరస్సు సమీపంలోని ఒక ప్రశాంత ప్రదేశంలో దీనిని విస్తీర్ణంలో ఏర్పాటు చేస్తున్నారు.
1962లో 20 కిలోమీటర్ల దూరంతో వేరుచేయబడుతున్న రెండు నగరాలను కలుపుతూ హుబ్లీ-ధార్వాడ్ పురపాలక సంస్థ (HDMC) ను ఏర్పాటు చేశారు. పట్టణాభివృద్ధి చరిత్రలో దీనిని ఒక విన్నూత్న ప్రయోగంగా చెప్పవచ్చు. దీని పరిధి 181.66 చదరపు కిలోమీటర్ల విస్తీర్ణం కలిగివుండటంతోపాటు, 45 రెవెన్యూ గ్రామాల్లో విస్తరించివుంది. 1991 జనాభా లెక్కల ప్రకారం నగరం యొక్క జనాభా 7 లక్షలు. ప్రస్తుతం జనాభా 11 లక్షలకుపైగా ఉంది.వ్యాపార మరియు పారిశ్రామిక కేంద్రంగా హుబ్బళ్ళి, విద్యాపీఠంగా ధార్వాడ్ విశేష గుర్తింపు పొందాయి. ఈ వైవిధ్యం మరియు భౌగోళిక స్థానాల కారణంగా రాష్ట్ర ప్రభుత్వం ఈ నగరాలను విలీనం చేసిందనే ప్రసిద్ధ భావన ప్రచారంలో ఉంది. 
ఈ జంట-నగర పాలక సంస్థ కర్ణాటక రాష్ట్రంలో ఒక ప్రత్యేక స్థానాన్ని కలిగివుంది. రాజధాని నగరం బెంగళూరు తరువాత, రాష్ట్రంలో ఇది అతిపెద్ద నగర పాలకమండలిగా గుర్తింపు పొందింది. ఇటీవల కాలంలో HDMC అనేక పురోగమన మార్పులు చూసింది. పాలక యంత్రాంగం మరింత పారదర్శకంగా మరియు ప్రజా-హితంగా మారింది. ప్రక్రియలు సమర్థవంతంగా నిర్వహించబడుతుండటంతోపాటు, అన్ని రంగాల్లో అభివృద్ధి కార్యక్రమాలు చేపట్టబడ్డాయి. అన్ని ప్రమాణాలు మరియు విధానాల సమర్థవంతమైన నిర్వహణతో, HDMCకి ISO ధ్రువీకరణ కూడా లభించింది.
మలెనాడు మరియు సమతల భూభాగాల మధ్య విభజన రేఖపై ఈ నగరం ఉంది. మలెనాడు ప్రాంతం అడవులకు మరియు అడవుల ఆధారిత పరిశ్రమలకు ప్రత్యేక గుర్తింపు పొందగా, మిగిలిన మూడు వైపుల ఉన్న ప్రాంతాలు కూడా వాటి యొక్క పత్తి, వేరుశెనగ, నూనెవిత్తనాలు, మాంగనీసు ఖనిజ మరియు గ్రానైట్ రాళ్లకు ప్రసిద్ధిగాంచాయి. హుబ్బళ్ళి మార్కెట్‌లోకి వచ్చే వ్యవసాయ ఉత్పత్తుల విలువ కొన్ని కోట్లలో ఉంటుంది. హుబ్బళ్ళి పత్తి మార్కెట్ భారతదేశంలోని ఐదు అతిపెద్ద మార్కెట్‌లలో ఒకటి.
హుబ్బళ్ళి రోడ్డు, రైలు మరియు వాయు మార్గాలతో బాగా అనుసంధానం చేయబడివుంది. రాష్ట్ర ప్రభుత్వం నడుపుతున్న NWKRTC (వాయువ్య కర్ణాటక రోడ్డు రవాణా సంస్థ) హుబ్బళ్ళిలోని గోకుల్ రోడ్డు నుంచి కార్యకలాపాలు సాగిస్తోంది. హుబ్బళ్ళి మరియు ధార్వాడ్ మధ్య అద్భుతమైన నగరాంతర రవాణా సేవలు నిర్వహించబడుతున్నాయి, NWKRTC మరియు బెండ్రే నగర సారిగ (ప్రైవేట్-బస్సు యజమానుల ఒక ఉమ్మడి సంస్థ) మధ్య ఆరోగ్యకర పోటీ హుబ్బళ్ళి మరియు ధార్వాడ్ మధ్య ప్రయాణికుల రోజువారీ అవసరాలు తీరుస్తోంది. 
జంట-నగరాల నుంచి కర్ణాటకలోని ప్రతి భాగానికి మరియు పొరుగునున్న రాష్ట్రాలకు మరియు ఇతర ప్రముఖ గమ్యస్థానాలకు బస్సులు నడపబడుతున్నాయి. హుబ్బళ్ళి మరియు బెంగళూరు, మంగళూరు, పూణే, ముంబయికి రాత్రిసేవలు నిర్వహించే అనేక ప్రైవేట్ బస్సు నిర్వాహక సంస్థలు కూడా ఇక్కడ ఉన్నాయి.
ప్రతిరోజూ హుబ్బళ్ళి మరియు బెంగళూరు మధ్య అనేక ఎక్స్‌ప్రెస్ మరియు ప్యాసింజర్ రైళ్లు నడపబడుతున్నాయి. బెంగళూరు, ముంబయి, పూణే, ఢిల్లీ, హైదరాబాద్, అహ్మదాబాద్, విజయవాడ, మైసూరుకు వెళ్లే రోజువారీ రైళ్లకు, చెన్నై, హౌరా మరియు తిరువనంతపురం వెళ్లే వారవారపు రైళ్లకు హుబ్బళ్ళి ఒక ముఖ్యమైన రైల్వే జంక్షన్‌గా ఉంది.
కింగ్‌ఫిషర్ ఎయిర్‌లైన్స్ ఇక్కడ నుంచి బెంగళూరు, హైదరాబాద్, ముంబయి నగరాలకు రోజువారీ విమాన సేవలు నిర్వహిస్తోంది. హుబ్బళ్ళి విమానాశ్రయంలో రాత్రిపూట కూడా విమానాలను ల్యాండ్ చేసే సౌకర్యం ఏర్పాటు చేస్తుండటంతో, విమానాల రద్దీ కూడా పెరుగుతుందని భావిస్తున్నారు.
"హుబ్లీ ధార్వాడ్‌కు చెందిన ప్రసిద్ధ వ్యక్తులు అనే ప్రధాన వ్యాసాన్ని చూడండి." 
భారత శాస్త్రీయ సంగీతంలోని రెండు శైలుల్లో కర్ణాటక సంగీతం ఒకటికాగా, మరొకటి హిందూస్థానీ సంగీతం. మతంగా, సారంగదేవా మరియు ఇతరుల వంటి రచయితలు కర్ణాటకకు చెందినవారు అయినప్పటికీ, తొలిసారి 13వ శతాబ్దంలో, అంటే విజయనగర సామ్రాజ్యాన్ని స్థాపించిన సమయంలో సంగీత సంప్రదాయానికి అధికారికంగా కర్ణాటక సంగీతం అనే పేరు పెట్టారు.
హిందూస్థానీ శాస్త్రీయ సంగీతం నియమపరంగా ఈ సంగీత సంప్రదాయానికి భిన్నంగా ఉంటుంది, చివరకు దీనిని కర్ణాటక శాస్త్రీయ సంగీతంగా గుర్తించడం జరిగింది. కర్ణాటక ప్రాంతం హిందూస్థానీ మరియు కర్ణాటక సంగీతం రెండింటికీ సంపన్నమైన సంప్రదాయాలను అందించడం ద్వారా ప్రత్యేకత కలిగివుంది. పాత మైసూరు, హోయసాల కర్ణాటక, దక్షిణ భాగాలు మరియు ఉత్తర కన్నడ ప్రాంతాల్లో కర్ణాటక సంగీతం ప్రబలంగా ఉంది.
హిందూస్థానీ సంగీతం హుబ్బళ్ళి-ధార్వాడ్, హైదరాబాద్ కర్ణాటక, బెల్గాం ప్రాంతంలో ఆదరించబడింది.
ప్రఖ్యాత హిందూస్థానీ శాస్త్రీయ సంగీత గాయకులకు కుంద్గోల్ ప్రసిద్ధిగాంచింది, ఈ పట్టణం హుబ్బళ్ళికి ఆగ్నేయంగా 20 కిలోమీటర్ల దూరంలో ఉంది. సవాయ్ గంధర్వ, కుమార్ గంధర్వ, గున్‌గుబాయ్ హంగాల్, భీమ్‌సేన్ జోషీ, తదితరులు ఈ ప్రాంతంలో గాయకులుగా తీర్చిదిద్దబడ్డారు.
చాళుక్యుల కాలానికి చెందిన ఈ ఆలయాన్ని చంద్రమౌలేశ్వరుడి (శివుడి మరోపేరు) కోసం నిర్మించారు, 
హుబ్బళ్ళిలో ఆకట్టుకునే ఈ ఆలయ శిల్పకళను చూడవచ్చు.
భవానీశంకర ఆలయం 
చాళుక్యుల కాలంనాటి ఈ ఆలయంలో శ్రీ నారాయణడు కొలువై ఉంటాడు, ఈ ఆలయ గోడలపై ఆయన పది దేవుని అవతారాలు చూడవచ్చు.
అసర్ 
1646లో న్యాయస్థానంగా ఉపయోగించేందుకు దీనిని మొహమ్మద్ అలీ షా నిర్మించారు. ప్రవక్త గడ్డంలోని రెండు పవిత్రమైన నీలాలు ఉంచేందుకు ఈ భవనాన్ని ఉపయోగించారు. దీనిలోకి మహిళలను అనుమతించరు.
నృపతుంగ కొండ 
ఇది హుబ్బళ్ళిలో అందమైన కొండలతో నిండిన ఒక విహారయాత్రా ప్రదేశం.
సయ్యద్ ఫతే షా వాలీ 
గొప్ప సుఫీ యొక్క పుణ్యక్షేత్రం, హుబ్బళ్ళి ధార్వాడ్‌లోని హిందువులు మరియు ముస్లింలకు ఇద్దరికీ ఇది ప్రార్థనా స్థలం.
సిద్ధారోధ మఠం ఒక ఉన్నత మత సంస్థ, ఇది స్వామి సిద్ధారోధా బోధించిన అద్వైత మత భావనకు సంబంధించిన కేంద్రం, హుబ్లీ శివార్లకు సమీపంలో ఉంది.
ఉన్కాల్ సరస్సు 
అద్భుతమైన సూర్యస్తమయం కనిపించే ఒక చిత్రసంబంధ నీటి ప్రదేశం ఇది, ఈ విహారయాత్రా ప్రదేశం గ్రీన్ గార్డెన్, పిల్లల వినోద కేంద్రాలు, బోటింగ్ సదుపాయాలు, తదితరాలు కలిగివుంది. హుబ్బళ్ళికి ఈ సరస్సు 3 కిలోమీటర్ల దూరంలో ఉంది. 
గ్లాస్ హౌస్ 
పేరు సూచించినట్లుగా, ఇది ఒక గాజు ప్యాలెస్, దీనిని భారత మాజీ ప్రధానమంత్రి శ్రీమతి ఇంధిరా గాంధీ ప్రారంభించారు.
బనశంకరి ఆలయం అమర్‌గోల్ 
ఇది హుబ్బళ్ళి మరియు ధార్వాడ్ మధ్య ఉంది, ప్రస్తుతం దీని పరిరక్షణ మరియు పునరుద్ధరణ పనులు జరుగుతున్నాయి.